Andreas Peter Berggreen
Store norske leksikon,Kunst og estetikk,Musikk,Klassisk musikk,Den klassiske musikkens historie,Klassisk musikk på 1800-tallet,Internasjonale klassiske komponister og verker på 1800-tallet
Andreas Peter Berggreen, dansk komponist. Berggreen er særlig kjent gjennom innsamling og arrangement av Folke-Sange og Melodier, fædrelandske og fremmede (4 bd., 1842–55, ny utgave i 11 bd. 1860–71). I 1841 utgav han Norske Folke-Sange og Melodier, som inneholder mange ikke tidligere trykte norske folketoner.
Berggreen fikk musikalsk veiledning av C. E. F. Weyse, men bedrev sine studier stort sett på egen hånd. Fra 1838 var han organist ved Trinitatis kirke, fra 1843 sanglærer ved Metropolitanskolen og fra 1859 sanginspektør under kirke- og undervisningsdepartementet.Berggreen fikk betydelig innflytelse på den unge generasjonen av komponister i Danmark, både som lærer og gjennom sine musikkestetiske synspunkter, slik de kom til uttrykk i to tidskrifter han redigerte, Musikalisk Tidende og Heimdal. Blant hans elever finner vi Niels W. Gade og Peter Heise. Les mer i Store norske leksikon musikk i Danmark musikk i romantikken